
 23.2.2008
 BG
 Официален вестник на Европейския съюз
 L 50/6
 РЕГЛАМЕНТ (ЕО) No 164/2008 НА КОМИСИЯТА
 от 22 февруари 2008 година
 за изменение на Регламент (ЕО) No 1444/2006 по отношение на минималното съдържание на фуражната добавка Bacillus subtilis C-3102 (калспорин)
 (текст от значение за ЕИП)
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 Добавката Bacillus subtilis C-3102 (калспорин) бе разрешена при определени условия в съответствие с Регламент (ЕО) No 1831/2003. Регламент (ЕО) No 1444/2006 на Комисията (2) разреши употребата на тази добавка за период от 10 години при угояването на пилета, като свърза разрешението с титуляря на разрешението за пускане в обращение на тази добавка.
 (2)
 Регламент (ЕО) No 1831/2003 предоставя възможността да се измени разрешението за дадена добавка по искане на титуляря на разрешението и след консултация с Европейския орган за безопасност на храните („органът“).
 (3)
 Титулярят на разрешението за фуражната добавка Bacillus subtilis C-3102 (калспорин) представи заявление, което съдържа предложение за промяна на условията на разрешението чрез намаляване на минималното съдържание на тази добавка.
 (4)
 В своето становище, прието на 18 септември 2007 г., органът предложи да се намали минималното съдържание на активното вещество от 1 × 109 CFU на 5 × 108 CFU, тъй като са налице доказателства за неговата ефикасност при предложената по-ниска доза. (3)
 (5)
 Регламент (ЕО) No 1444/2006 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 1444/2006 се заменя с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 22 февруари 2008 година.
 За Комисията
 Markos KYPRIANOU
 Член на Комисията
 (1) ОВ L 268, 18.10.2003 г., стр. 29. Регламент, изменен с Регламент (ЕО) No 378/2005 на Комисията (ОВ L 59, 5.3.2005 г., стр. 8).
 (2) ОВ L 271, 30.9.2006 г., стр. 19.
 (3) Становище на Научната група по добавките и продуктите или веществата, използвани в храненето на животните, относно безопасността и ефикасността на продукта калспорин, представляващ препарат на базата на Bacillus subtilis, като фуражна добавка за пилета за угояване в съответствие с Регламент (ЕО) No 1831/2003. The EFSA Journal (2007) 543, стр. 1—8.
 ПРИЛОЖЕНИЕ
 „ПРИЛОЖЕНИЕ
 Идентификационен номер на добавката
 Име на титуляря на разрешителното
 Добавка
 (търговско название)
 Състав, химична формула, описание, метод за анализ
 Животински вид или категория животни
 Максимална възраст
 Минимално съдържание
 Максимално съдържание
 Други разпоредби
 Край на разрешителния период
 CFU /kg пълноценна храна със съдържание на влага 12 %
 Категория на зоотехническите добавки. Функционална група: стабилизатори на чревната флора
 4b1820
 Calpis Co. Ltd
 представлявано в Общността от